stanford-oval/wikipedia huggingface dataset:
Aseman kansakoulu

Aseman kansakoulu voi tarkoittaa seuraavia kansakouluja:
Aseman kansakoulu (Alavus)
Aseman kansakoulu (Hamina)
Aseman kansakoulu (Hankasalmi)
Aseman kansakoulu (Haukipudas)
Aseman kansakoulu (Haukivuori)
Aseman kansakoulu (Hyvinkää)
Aseman kansakoulu (Ii)
Aseman kansakoulu (Kuivaniemi)
Aseman kansakoulu (Kylmäkoski)
Aseman kansakoulu (Lohjan mlk)
Aseman kansakoulu (Mäntyharju)
Aseman kansakoulu (Pihlajavesi)
Aseman kansakoulu (Tohmajärvi)
Aseman kansakoulu (Töysä)
Aseman kansakoulu (Ylistaro)
Inhan aseman kansakoulu (Ähtäri)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Aseman kansakoulu”, voi hakea sivunnimihaulla, laajalla sivunnimihaulla tai tekstihaulla.
Alladan kuningaskunta

| Allada Alladah, Grand Ardra, Arda, Ardah> 1200-luku–1724 |
| --- | --- |
Valtiomuoto:  monarkia
Pääkaupunki:  Grand Ardra
Muita kaupunkeja:  Offra. Jakin
Uskonnot:  vodun
Alladan kuningaskunta oli 1200-luvulla perustettu hallintokunta, joka joutui Dahomeyn alaiseksi 1720-luvulla, jolloin siitä tuli Dahomeyn maakunta. Alladan kuningaskunnan alussa Ajat asettuivat alueelle ja järjestäytyivät kuningaskunnaksi noin vuonna 1600. Kuningaskunta päättyi vuonna 1724, jolloin se hävisi naapurilleen Dahomeyn kuningaskunnalle ja siitä tuli sen maakunta.
Alladan kuningaskunta oli nykyisen Cotonoun länsipuolella ja Ouidahin itäpuolella. Noin vuonna 1625 kilpailu kruununperijäprinssien välillä hajotti sen kolmeen osaan. Aja-maahanmuuttajat perustivat Alladan kylän noin vuonna 1575. Ajat tulivat alun perin Tadosta, joka on lähellä Monojokea nykyisessä Togossa ja laskee Benininlahteen nykyisessä Grand-Popossa. Suullisen perimätiedon mukaan ajat muuttivat Tadosta 1100- tai 1200 -luvulla ja asettuivat alueelle, joka nykyisin vastaa Etelä-Beniniä.
Alladan kuningaskunta oli seudun voimakkain valtio ennen kuin sen pohjoinen naapuri Dahomeyn kuningaskunta valloitti sen noin vuonna 1724. Se oli tärkeä orjien myyjä Atlantin yli Amerikkoihin suuntautuneessa orjakaupassa. Orjien myynti tapahtui Alladan rannikkokylien Offran ja Jakinin kautta, jotka olivat nykyisen Godomeyn alueella. Siellä oli myös espanjalainen lähetysasema, joka perustettiin vuosina 1660–1661.
Taustaa

Kolmen Alladan kruunua tavoittelevan prinssin riidat huipentuivat noin vuonna 1625, kun perustettiin kaksi uutta kylää, Pikku Arda (myös Ajatche) ja Abomey. Prinssi Kokpon jäi pienentyneeseen Alladaan, ja hänestä tuli sen uusi kuningas. Te-Agdan nimitti itsensä Pienen Ardan hallitsijaksi. Alueen kauppaa hallinneet portugalilaiset kauppiaat alkoivat myöhemmin kutsua sitä Porto-Novoksi (”uusi satama”). Kolmas prinssi Do-Aklin perusti Abomeyn. 1600-luvun puolivälissä Alladaa kutsuttiin myös nimillä Grand Ardra tai Arda.
Kaikki kolme kuningasta olivat liittolaissuhteessa Oyon imperiumiin, mutta hajoamisen jälkeen Abomeysta tuli kaikkein voimakkain. Se piti yllä vahvaa keskitettyä hallintoa ja pysyvää armeijaa. Abomeyn perustaneet ajat solmivat seka-avioliittoja paikallisten heimojen ihmisten kanssa ja muodostivat Fon-kansan. Vuonna 1724 Dahomeyn Agaja-kuninkaan aikana Dahomey liitettiin jäljelle jääneeseen Alladaan. Pian sen jälkeen, noin vuonna 1727 Agaja valloitti myös naapurikuningaskunnan Huedan käyttämällä tuliaseita, joita hän oli saanut eurooppalaisilta kauppiailta, jotka olivat Guineanlahden rannoilla.
Voitot johtivat Abomeyn, Alladan ja Ouidahin yhdistämiseen uutena Dahomeyn kuningaskuntana, jolloin Alladasta tuli yksi Dahomeyn kolmesta maakunnasta. Eräs Alladan tärkeistä keskuksista oli Arda, jonka takia monet eurooppalaiset tunsivat Alladan kuningaskunnan.
Allada, Abomey ja Ouidah olivat kaikki osallisia transatlanttisessa orjakaupassa ja ne kukoistivat ollessaan sisämaan hankkijoiden ja eurooppalaisten kauppiaiden välittäjinä kauppa-asemilla Porto Novossa ja Ouidahissa Guineanlahden rannikon kaistaleella, jota kutsutaan joskus Orjarannikoksi.
Alku

Suullisen perimätiedon mukaan Ajat muuttivat Etelä-Beniniin 1100- tai 1200 -luvuilla siirtymällä Tadosta Mono-joelle. He asettuivat alueelle, joka nykyisin vastaa Etelä-Beniniä. Vuoteen 1600 mennessä kolme veljestä  - Kokpon, Do-Aklin ja Te-Agdanlin  - jakoivat alueen hallinnon keskenään. Kokpon otti Grand Ardran pääkaupungin halliten Alladan valtakuntaa, kun taas hänen veljensä Do-Aklin perusti Abomeyn (josta tuli Dahomeyn kuningaskunnan pääkaupunki) ja heidän veljensä Te-Agdanlin perusti Pikku Ardran, joka tunnetaan myös nimellä Ajatche, ja jota portugalilaiset kauppiaat kutsuivat Porto-Novoksi (Uusi satama), joka on nykyinen Beninin pääkaupunki.
Alku > Yhteydet alkavat eurooppalaisten kanssa

Varhaisimmat viittaukset Alladan yhteyksiin eurooppalaisten kanssa ovat portugalilaisissa lähteissä vuodelta 1539, kun kristityt lähetyssaarnaajat raportoivat, että sen kuningas piti vankina ja kohteli huonosti lähettiläitä muun muassa “Aridasta ja Labidasta.” (labida on mahdolliseti Labadi). Varhaisimmat viittaukset portugalilaisten kanssa käytävään kauppaan on tähän asti arveltu olevan vuodelta 1553, kun Sao Toméssa ollut portugalilaisten tukikohta suuntautui kaupankäyntiin Guoneanlahdelle. Dokumentissa mainitaan: “Joki, jota kutsutaan Papouesiksi”, siis Popoksi, nykyiseksi Grand-Popon seuduksi. Tutkijat arvelevat, että kaupankäynti Alladan kanssa käynnistyi tämän jälkeen. Laivausten asiakirjoja ei ole jäljellä, mutta tiedetään, että Afrikassa syntyneitä orjia, joita kutsuttiin sanoilla "Arda" tai "Arara" tavattiin Perussa 1560-luvulta alkaen.
Espanjalainen lähetyssaarnaajien missio saapui Alladaan vuonna 1660. Aloitteen sen saapumiseen teki Alladan kuningas, jonka lähettämä suurlähettiläs oli Espanjan kuninkaan luona vuonna 1657,  Lähetystyön tekijöiden saavuttua he huomasivat, että Alladassa oli jo kristinuskoa tunnustavia, joista jotkut toimivat kuninkaan portugalia puhuvina tulkkeina.
Myöhemmin (2020) löydetyn aineiston mukaan Alladan ja Portugalin väliset yhteydet ja Alladan kiinnostus kristinuskoon ja kaupankäyntiin ovat kuitenkin peräisin varhaisemmalta ajalta. Lissabonin arkistosta löytyneiden tietojen mukaan Alladan kuninkaan lähettiläs olisi ollut Lissabonissa jo 1500-luvun puolessa välissä. Hänen neuvottelunsa Portugalin kuninkaan kanssa koski sekä kristityn kirkon, että kauppasuhteiden perustamista Alladaan.
Allada 1600-luvulla

Kauppa eurooppalaisten kanssa kehittyi voimakkaasti ja Alladasta tuli melko kookas hallintokunta. Grand Ardassa oli tuolloin noin 30 000 asukasta. Tämä teki vaikutuksen espanjalaisiin lähetystyöntekijöihin, jotka kuvasivat väestöä niin suureksi, että korttelit, kadut ja tiet muodostivat ”jatkuvan muurahaiskeon”. Alladan armeijan kooksi on arvioitu 30 000 – 50 000 henkilöä ja koko kuningaskunnan asukkaiden määräksi lähes 200 000. Väestö asui kaupungeissa ja kylissä Grand Ardan takamailla.
Allada oli 1600-luvulla Orjarannikon suurin orjien toimittaja. Siepattujen ihmisten lisäksi Alladasta vietiin muun muassa norsunluuta, puuvillakangasta, palmuöljyä ja jamssia. Orjien vienti lisääntyi huomattavasti. Vuosina 1636-1647 Hollannin Itä-Intian kauppakomppania osti vuosittain keskimäärin noin 800 orjaa Alladasta. Orjarannikon orjien vienti nousi 1680-luvulla 5 000 orjasta vuodessa ja vuosina 1690-1710 10 000 orjaan vuodessa. Heistä suurin osa tuli Alladasta. Siepattujen orjien vaihdossa otettiin vastaan pääasiassa tekstiilejä ja kaurikotiloita. Niiden arvo oli 45-81 prosenttia kaikista hollantilaisten ja englantilaisten kirjaamista rahdeista 1650-1680 -luvuilla.
Muslimikauppiaat tulivat Alladaan vasta 1600-luvun lopulla, luultavasti heitä houkutteli kasvavat taloudelliset mahdollisuudet orjakaupassa.
Allada 1600-luvulla > Hallinto

Vierailijat luonnehtivat Alladan hallinnon ja lukuisten virkailijoiden edustavan kuninkaan intressejä. Hollantilainen Olfert Dapper kirjoitti, että "kuningas hallitsee suurella mahdilla ja kunnioituksella maitaan… nimittää jalosukuisia ja päälliköitä, rankaisee kaikkia rikollisia." Lukuiset Alladan viranomaiset olivat keskeisiä Alladan hallinnossa. Tuntematon hollantilainen kirjoitti, että Alladassa korkea viranomainen toimi nimellä ”Grand Capitain” tai Caminga, joka oli pääministeri ja samalla korkea-arvoinen pappi. Oli myös ”Valkoisten kapteeni”, joka oli vastuussa eurooppalaisten kanssa käytävästä kaupasta Offrassa ja pääkaupungissa. Mainittiin myös ”Hevosten kapteeni”, joka oli luultavasti kuninkaallisesta taloudesta huolehtiva virkailija.
Säilyneiden tietolähteiden mukaan Alladassa vallan legitimointi tapahtui rituaalien mukaan. Alladan uskonnollisia instituutioita on dokumentoitu heikosti, ja aikalaiskuvaukset niistä ovat melko vähätteleviä. Arvellaan, että Alladassa noudatettiin kuninkaan kuoltua samanlaisia menoja kuin Dahomeyssakin, eli kuninkaallisen dynastian kunnioittamiseksi ja uuden kuninkaan vallan hyväksymiseksi uhrattiin ihmisiä ja jaettiin paljon rikkauksia.
Allada 1600-luvulla > Tuontitavarat

Euroopassa valmistetuilla tavaroilla oli merkittävä vaikutus Orjarannikon poliittisen ja taloudellisen rakenteen luonteeseen. Vaikka osa tavaroista meni myytäviksi paikallisille toreille, maahan tuodut tavarat olivat tarkoin vartioituja kuninkaan vallan symboleita. Julkisiin seremonioihin osallistuivat kuninkaallinen suku, virkailijat ja tavalliset alladalaiset. Niiden aikana esiteltiin ja jaettiin suuria määriä paikallisia ja maahan tuotuja ylellisyysesineitä, ja kuninkaallinen valta oli läheisesti sidoksissa näihin seremonioihin. Yhtäältä kaupassa kerättyjen rikkauksien julkinen esittäminen vahvisti kuninkaan symbolista valtaa. Kuningas käytti atlanttisessa kaupassa kerättyä varallisuutta erottautuakseen alamaisistaan. Erään hollantilaisen selostuksen mukaan:
”Kuningas sanoo… että hänen alamaisillaan ei pitäisi olla parhaita tavaroita ja sitten hän ottaa rahdista parhaat tavarat, joten alamaiset saavat sitten huonoimmat.”
Uskollisille seuraajille jaetut esineet palvelivat myös strategiana, jolla alamaiset integroitiin vakiintuneeseen poliittiseen järjestelmään. Pääsystä  atlanttisen kaupankäynnin kautta hankittuun varallisuuteen tuli eliitin strategioiden osa, jolla ne iskostivat poliittista järjestystä. Alladan poliittisessa taloudessa prestiisitavaroilla vaikuttaa olevan tärkeä osa, jossa atlanttisessa kaupassa hankittuja esineitä käytettiin vahvistamaan kuninkaallista valtaa.
Allada 1600-luvulla > Kaupan sääntely-yritykset

Kun ulkomaiset esineet ilmaisivat Alladan kuninkaiden rikkautta ja valtaa, kuninkaat yrittivät säännellä näiden esineiden pääsyä kuningaskuntaan. Allada esimerkiksi pyrki monopolisoimaan sellaisten esineiden kaupan keskittämisen satamakaupunki Offraan. Eurooppalaisten kauppiaiden kaupankäynnin vapautta rajoitettiin rannikkosatamissa. Erään hollantilaisen mukaan ”kauppaa ei voi käydä kenenkään muun kanssa, ennenkuin on tavannut kuninkaan”. Eräs vierailija 1600-luvulla totesi, että kauppiaita vaadittiin käymään Alladassa kuninkaan ja muiden jalosukuisten orjien ostamiseksi ensin, ennenkuin kaupankäynti sallittiin Offrassa. Tämä käytäntö jatkui, kun eurooppalaiset alkoivat käydä kauppaa Alladan satamakaupungissa Jakinissa. Alladan alamaisista kirjoitettiin myöhemmin: ”he ovat kaikki nöyristeleviä orjia, jotka eivät uskalla myydä tai ostaa mitään ilman lupaa.”
Kaupankäynti edisti poliittista laajentumista 1600-luvulla ja kaupan volyymin kasvua vuosisadan lopulla seurasi muutoksia Alladan hegemoniassa, jotka vaikuttivat alueen poliittisen vallan uudelleen järjestäytymiseen. Orjien kasvava kysyntä ylitti Alladan kuninkaiden kapasiteetin päätarjoajana, jolloin tarjoutui muita mahdollisuuksia muille eliiteille ja kilpaileville hallintokunnille, ja ne rikastuivat. Muiden rannikkokaupunkien, varsinkin Ouidahin välinen kilpailu ohjasi kaupan pois Alladasta, jonka kyky pitäytyä kaupassa heikentyi huomattavasti. Orjien kasvanut kysyntä rohkaisi sisämaan kuningaskuntien laajentumista, kuten Dahomeyn, joka pystyi tarjoamaan jatkuvasti orjia rannikkosatamiin.
Esimerkiksi erään 1600-luvun puolessa välissa esitetyn arvion mukaan Alladan kuningas pystyi tarjoamaan 50 prosenttia (150) kaikista orjista kauppaan. Vuoteen 1670 tultaessa kuningas pystyi tarjoamaan vain 17 prosenttia, kun taas hänen kabosseerinsa tarjosivat 43 prosenttia orjista myytäviksi. Eli kun kaupan volyymi kasvoi, sen tuotot hajaantuivat. Robin Lawn mukaan tämä johtui siitä, että kuningas myi orjia joita oli otettu kiinni hänen omissa sotilasoperaatioissaan, jotka olivat epävarma lähde suurille orjamäärille. Sisämaan kauppiaat pystyivät tyydyttämään orjien kysynnän paljon vakaammin, jolloin orjia voitiin tuoda kauppaan paljon suurempi määrä kysynnän kasvaessa. Tätä väitettä tukee hollantilainen raportti, jonka mukaan suurin osa Alladasta myydyistä orjista olivat ”Foneja” (eli Dahomeysta), joka silloin kävi laajentumissotia yli Abomeyn tasangon pohjoiseen. Kun kaupankäynti johtui yhä enemmän sekä poliittisista henkilöistä, että sisämaan tarjoajista, kuten Dahomeysta, kuninkaan kontrolli siitä väheni suhteellisesti.
Valtakunnan loppu

1600-luvun lopulla ja 1700-luvun alussa kyvyttömyydestä säännellä keskitetysti ihmisvankien laajenevaa kauppaa tuli vakava poliittinen ongelma, jolloin kuninkaan auktoriteetti alkoi haihtua. Alladaa vaivasivat hallitsijan seuraajien valinnasta johtuvat ongelmat tänä aikana, kun Hussar, kuningas Soson veli yritti pyrkiä kuninkuuteen. Aikalaisten mukaan Hussarilla oli Alladan Suuren kapteenin tuki, joka osoittaa kriisin pesiytyneen koko poliittiseen järjestelmään. Lisäksi Alladan alaiset kuningaskunnat alkoivat kapinoida. Alladan tärkein satamakaupunki Offra yritti itsenäistyä useita kertoja 1670- ja 1680- luvuilla. Konflikti aiheutti vakavia häiriöitä kaupassa, jonka seurauksena 1600-luvun lopulla eurooppalaiset kauppiaat käänsivät huomionsa muualle.
Länsi-Afrikan rannikkoa noin 1750, Ardan eli Alladan kuningaskunta ylhäällä oikealla. Tähän aikaan Allada oli Dahomeyn alainen.
Puu ja lepakot Alladassa, 1860-luku.
Alladan kuningas vuonna 1900.
Around the World in a Day

| Around the World in a Day Prince ja The Revolution |
| --- | --- | --- |

Studioalbumin tiedot
 Äänitetty : 1984
 Julkaistu: 22. huhtikuuta 1985
 Tuottaja(t): Prince
 Tyylilaji: Pop, Psykedeelinen rock
 Kesto: 42.18
 Levy-yhtiö: Warner Bros.
Princen muut julkaisut
| Purple Rain 1984 | Around the Wolrd in a Day 1985 | Parade 1986 |
Singlet albumilta Around the World in a Day
 ”Raspberry Beret” Julkaistu: 15. toukokuuta 1985  ”Paisley Park” Julkaistu: 24. toukokuuta 1985  ”Pop  Life” Julkaistu: 10. heinäkuuta 1985  ”America” Julkaistu: 2. lokakuuta 1985
Around the World in a Day on Princen ja The Revolutionin toinen albumi vuodelta 1985. Levy ilmestyi vain kymmenen kuukautta sen jälkeen, kun Purple Rain oli ollut 24 viikkoa yhtäjaksoisesti Yhdysvaltain albumilistan ykkösenä. Around the World in a Day vietti kolme viikkoa Yhdysvaltain listan kärjessä, ja tuotti hittisinglet "Raspberry Beret" ja "Pop Life". Musiikillisesti albumi jatkoi vahvasti Purple Rainin psykedeelistä linjaa. Levyllä on silti kuultavissa myös Princelle ominaiset funk- ja rhythm and blues -musiikkivaikutteet. Kappale "America" oli yksi ensimmäisistä kantaanottavista Prince-kappaleista. Se julkaistiin singlenä vain Amerikassa. Levyn toinen raita "Paisley Park" on omistettu Princen samannimiselle studiolle, missä hän on äänittänyt merkittävän osan studiolevyistään.
Kappalelista

Kaikki kappaleet ovat Princen kirjoittamia, ellei toisin mainita
"Around the World in a Day" (David Coleman, John L. Nelson, Prince) – 3:27
"Paisley Park" – 4:41
"Condition of the Heart" – 6:46
"Raspberry Beret" – 3:31
"Tamborine" – 2:46
"America" (Prince ja the Revolution) – 3:40
"Pop Life" – 3:42
"The Ladder" (John L. Nelson, Prince) – 5:26
"Temptation" – 8:21
Analogisuus

Analoginen (vasemmalla) ja digitaalinen (oikealla) kello
Analoginen (vasemmalla) ja digitaalinen (oikealla) lämpömittari
Analogisuus merkitsee verrannollisuutta. Teknologiassa sillä viitataan laitteisiin, esimerkiksi mittauslaitteisiin sekä tiedon tallennus- ja siirtotapoihin, joissa jotakin suuretta kuvaa jokin toinen, siihen verrannollinen suure. Toisin sanoen analogisten laitteiden mekaaniset ja fysikaaliset prosessit toimivat analogioina suhteessa laitteen tuottamaan lopputulokseen. Esimerkiksi monissa mittareissa osoittimen ja nollaviivan välinen kulma on suoraan verrannollinen mitattavaan suureeseen, analogisissa kelloissa tuntiosoittimen ja numeron 12 välinen kulma keskipäivästä tai -yöstä kuluneeseen aikaan ja nestepatsaan korkeus tavallisessa lämpömittarissa lämpötilaan. Samaan tapaan analogisessa radiotekniikassa radioaalto on saman muotoinen kuin sen vastaanottimessa aikaan saama ääniaalto, ja vinyylilevyissä uran syvyys kussakin kohdassa vastaa tuotettavan ääniaallon muotoa. Analogisen teknologian vastakohtana on digitaalinen teknologia, jossa tieto on varastoitu binäärisinä koodeina, eikä tallennusvälineessä mikään suure ole suoraan verrannollinen sen kuvaamaan tietoon..
Esimerkkejä analogisesta teknologiasta

Analogiseen teknologiaan perustuvassa laskimessa rattaiden ja akselien kulkemat matkat ovat verrannollisia niiden esittämiin lukuihin.  Tiimalasit sekä aurinko- ja vesikellot mallintavat ajan kulun joko muutoksena materiaalissa tai jonkun luonnon säännönmukaisen suhteen asemana (kuten auringon asema suhteessa maahan), jolloin nämä seikat toimivat ajan määrän analogiana. Samoin analogisissa kelloissa rattaiden ja akselien kulkema matka on verrannollinen kuluneeseen aikaan. Muita analogisia teknologioita ovat esimerkiksi sekstantit ja astrolabit (jotka hyödyntävät analogiaan perustuvaa laskentaa), materiaalin muotojen ja äänen välille analogian tekevät perinteiset levysoittimet sekä perinteiset analogiset televisiot ja radiot, joissa radioaallot olivat analoginen fysikaalinen mallinnus äänestä ja kuvasta. Analogisessa filmissä taas pyörivät kelat ovat analogia liikkeeseen, joka syntyy yksittäisten liikkumattomien kuvien näyttämisestä peräkkäin. Spesifimpi analoginen teknologia olivat 1900-luvun alkupuolella käytetyt sähköverkkojen elektroniset pienoismallit, jotka olivat mittakaava-analogia suhteessa varsinaisiin sähköverkkoihin. Sähköisessä analogisessa teknologiassa esimerkiksi sähkövirran määrä voi olla verrannollinen niihin lukuihin, joita kyseinen laite laskee.
Analogisen ja digitaalisen teknologian suhde

Teknologian historia on täynnä analogisia laitteita, mutta etenkin 1970-luvulta lähtien analogiset laitteet ovat alkaneet korvautua digitaalisilla laitteilla, kun digitaaliteknologian kehitys on mahdollistanut yhä pienempien ja halvempien digitaalilaitteiden käytön. Analogisen teknologian etu digitaaliseen oli pitkään sen suoraviivaisuuden aiheuttama nopeusetu. Analogisessa teknologiassa esimerkiksi yksinkertainen pluslasku tehdään suoraan, kun taas digitaalisessa joudutaan käyttämään mahdollisesti 14:ää loogista porttia (kuten transistoria). Tämän vuoksi digitaalinen teknologia ei varhaisessa kehitysvaiheessa pärjännyt analogisen teknologian nopeudelle. 1950-luvun loppupuolelle tultaessa digitaaliset tietokoneet kuitenkin alkoivat syrjäyttää analogisia tietokoneita. Vielä 2010-luvulla oli käynnissä tutkimusta, jossa selvitettiin, voisivatko analogiset tietokoneet olla joissakin monimutkaisissa tehtävissä (esimerkiksi tehtävät, joissa yhdistyvät hyvin suuret datamäärät ja Fourier'n muunnokset) digitaalista nopeampi vaihtoehto.
Analogisuus tiedonsiirrossa

Analogisessa tiedonsiirrossa signaali vastaa arvoiltaan suoraan sitä dataa, joka siirretään. Digitaalisessa tiedonsiirrossa tehdään ensin analoginen-digitaalinen (eli AD) -muunnos ja varsinainen signaali koostuu dataa kuvaavista numeerisista arvoista. Tällä menettelyllä mahdollistetaan pienempi häiriötodennäköisyys (virhe signaalissa ei automaattisesti merkitse virhettä signaalin informaatiosisällössä) ja parempi virheenkorjaus. Analogisessa järjestelmässä voi siis olla ääretön määrä lukuja, kun taas digitaalisessa niitä on rajattu määrä. Analogisuutta voi verrata rajatulla lukualueella oleviin reaalilukuihin. Digitaalisuus taas on portaittaisuutta, jota voi verrata rajatulla lukualueella oleviin kokonaislukuihin.
Analogisen tiedonsiirron ominaisuuksia:
Signaali vaimenee ja vääristyy siirrettäessä
Signaalia vahvistettaessa vahvistetaan myös häiriötä
Vääristymiä voidaan korjata hyvin rajoitetusti, koska häiriötä ei voida erottaa varsinaisesta signaalista
Yksinkertaisuus (esimerkiksi kenttäpuhelin)
Muunnettaessa dataa analogisesta digitaaliseksi hukataan tietoisesti dataa. Tämä kannattaa, kun mitoitetaan virhe tarvittavan tarkkuustason ulkopuolelle. (Esimerkiksi sopivalla näytteenottotaajuuden ja kvantisointitasojen lukumäärän valinnalla.) Tällöin päästään analogista siirtoa huomattavasti parempaan virheensietokykyyn varsinaisessa siirrossa.
Around the World (La La La La La)

| ”Around the World (La La La La La)” ATC |
| --- | --- | --- |

Singlen tiedot
 Albumilta: Planet Pop
 Julkaistu: 22. toukokuuta 2000
 Tuottaja(t): Alex Christensen
 Tyylilaji: eurodance, eurotrance
 Kesto: 03.36
 Levy-yhtiö: Kingsize
ATC:n muut singlet
|   | ”Around the World (La La La La La)” 2000 | ”My Heart Beats Like A Drum (Dam Dam Dam)” 2001 |
Around the World (La La La La La) on saksalaisen eurodance-yhtye ATC:n singlekappale. Se julkaistiin debyyttisinglenä heidän Planet Pop -debyyttialbumilta Euroopassa vuonna 2000 ja Britanniassa vuonna 2002. Kappale on cover venäläisen Ruki Vverh -yhtyeen kappaleesta ”Pesenka” ja sen tuotti saksalainen tuottaja Alex Christensen. Kappale ylsi monien maiden Top 40 -listoilla kärkisijalle vuoden 2000 aikana. Kappaletta käytettiin Yhdysvalloissa General Electricin televisiomainoksessa alkuvuonna 2002.
Kappaleesta on tehnyt cover-versioita esimerkiksi alternative metal -yhtye Linkin Park vuonna 2000 ja saksalainen pop-yhtye beFour vuonna 2007. Jälkimmäinen tunnetaan nimellä ”Magic Melody”.
Kappaleen b-puolen raita ”World in Motion” on instrumentaalinen versio kappaleesta ”Around the World (Alternative Version)”.
Raitalista

CD single
1."Around the World (La La La La La)" (Radio Edit) – 3:35
2."Around the World (La La La La La)" (Club Mix) – 5:37
CD maxi-single
1."Around the World (La La La La La)" (Radio Version) – 3:35
2."Around the World (La La La La La)" (Alternative Radio Version) – 3:31
3."Around the World (La La La La La)" (Acoustic Mix) – 3:20
4."Around the World (La La La La La)" (Rüegsegger#Wittwer Club Mix) – 5:37
5."World in Motion" (3:31)
12" vinyl
1."Around the World (La La La La La)" (Album Version) – 3:35
2."Around the World (La La La La La)" (Rüegsegger#Wittwer Club Mix) – 5:37
3."Around the World (La La La La La)" (RNT Mix) – 3:08
4."Around the World (La La La La La)" (Extended Club Mix) – 4:58
5."Around the World (La La La La La)" (Triage Club Mix) – 5:10
6."Around the World (La La La La La)" (Acoustic Mix) – 3:20
CD maxi-single (Remixes)
1."Around the World (La La La La La)" (Rüegsegger#Wittwer Club Mix – Short Version) – 3:44
2."Around the World (La La La La La)" (RNT Mix) – 3:08
3."Around the World (La La La La La)" (Extended Club Mix) – 4:58
4."Around the World (La La La La La)" (Triage Club Mix) – 5:10
Käännös suomeksi